## Odluka o utvrđivanju poslova na kojima se ovlaštenim službenim osobama pravosuđa računa staž osiguranja s povećanim trajanjem

### NN 32/2001 (10.4.2001.), Odluka o utvrđivanju poslova na kojima se ovlaštenim službenim osobama pravosuđa računa staž osiguranja s povećanim trajanjem

# VLADA REPUBLIKE HRVATSKE

if !supportEmptyParas endif

555

Na teme­lju članka 30. stavka 2. Zakona o Vladi Republike Hrvatske
(»Narodne novine«,  br. 101/98 i
15/2000), i članka 3. Zakona o pravima iz mirovinskog osigura­nja djelatnih
vojnih osoba i ovlaštenih službenih osoba (»Narodne novine«, br. 128/99 i
16/2001), Vlada Republike Hrvatske je na sjednici održanoj 5. trav­nja 2001.
godine, donijela

## ODLUKU

### O UTVRĐIVANJU POSLOVA NA KOJIMA SE OVLAŠTENIM SLUŽBENIM OSOBAMA PRAVOSUĐA RAČUNA STAŽ OSIGURANJA S POVEĆANIM TRAJANJEM

I.

Polazeći od utvrđenih prava
iz mirovinskog osigura­nja na teme­lju generacijske solidarnosti, ovom Odlukom
utvrđuju se poslovi na kojima se ovlaštenim službenim osobama pravosuđa staž
osigura­nja računa s povećanim traja­njem.

II.

Ovlaštenoj službenoj osobi
staž osigura­nja, za svakih dvanaest mjeseci stvarno provedenih na radu, računa
se kao šesnaest mjeseci staža osigura­nja na s­ljedećim poslovima:

1. u Upravi za izvrše­nje
sankcija ministarstva nadležnog za poslove pravosuđa:

– neposredni upravni i
inspekcijski nadzor nad zakonitošću rada i primjenom tehničkih sredstava i
sredstava veze kaznionica i zatvora, te postupa­nja s pritvorenicima i osuđenicima
na izdrža­va­nju kazne zatvora (u da­lj­njem tekstu: zatvorenici);

2. u kaznionicama i zatvorima:

– osigura­nje kaznionice,
zatvora i zatvorenika,

– nadzor nad zatvorenicima,

– provedba pojedinačnih
programa izvršava­nja kaznenopravnih sankcija.

III.

Odredbe ove Odluke odnose se
i na državne službenike pravosuđa koji rade na poslovima izvršava­nja
kaznenopravne sankcije upućiva­nja u odgojni zavod, a koji Odgojni zavod je
zakonom ustrojen kao tijelo državne uprave za izvršava­nje ove sankcije i pod
neposrednim nadzorom ministarstva nadležnog za poslove pravosuđa.

IV.

Pravilnikom o unutar­njem
redu ministarstva nadležnog za poslove pravosuđa utvrđuju se službenička mjesta
u Upravi za izvr­še­nje sankcija na kojima se staž osigura­nja računa s pove­ćanim
traja­njem.

Pravilnikom o unutar­njem
redu kaznionice i zatvora, na koji ministar nadležan za poslove pravosuđa daje
suglasnost, utvrđuju se službenička mjesta u kaznionici i zatvoru na kojima se
staž osigura­nja računa s povećanim traja­njem.

Središ­nji popis ovlaštenih
službenih osoba vodi ministarstvo nadležno za poslove pravosuđa.

V.

Rješe­njem kojim se ovlaštena
službena osoba raspoređuje na radno mjesto utvrdit će staž osigura­nja s povećanim
traja­njem.

VI.

Stupa­njem na snagu ove
Odluke prestaje važiti Odluka o utvrđiva­nju poslova na kojima se radnicima u
oblasti izvrše­nja sankcija računa staž osigura­nja u uvećanom traja­nju
(»Narodne novine«, broj 29/75).

VII.

Ova Odluka stupa na snagu
osmog dana od dana objave u »Narodnim novinama«.

Klasa:
730-01/01-01/01
Urbroj: 5030109-01-1
Zagreb, 5. trav­nja 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Odluka, NN 32/2001-555